gentaiscool/nusaparagraph_topic huggingface dataset:
Idulpitri adalah ari kêmênangan umat muslim nyang jatoh padè 1 Syawal. Rasulullah kêrap ngêlakuin bêbêrapè kêgiatan buat ngêrayèin Idulpitri. Pêrtamè, Rasulullah mulè takbir ngêjêlang udèh tibè 1 Syawal. Bêliau ngêmêrbanyak takbir mulè dari maghrib ampè ngêjêlang pêlaksanèan sêmbahyang Idulpitri. Kêduè, Rasulullah mandi sunah, makè wangi-wangian, amè makè pakèan têrbaèk wayah Idulpitri. Kêtigè, Rasulullah nyêmpêtin diri buat ngêgayêm korma sêbêlon sêmbahyang Idulpitri. Kêêmpat, Rasulullah ngêlaksanèin sêmbahyang Idulpitri bêrjamaah barêng kêluargè amè umat muslim laènnyè di masjid atau lapangan. Kêlimè, Rasulullah ngambil jalan bèda wayah bêrangkat sêmbahyang Idulpitri amè pulangnyè. Kêênêm, nyang têrakhir adalah Rasulullah bêrtahniah atau ngucapin sêlamêt kêpadè orang nyang ditêmuinnyè.

Topic: religion
Makin ke sini kita cari rumah nyang ngikutin khas dari tempat asalnye tuh jarang, soalnye orang udeh kena pincut model-model minimalis nyang lahi ngetrend sekarang ini. Bukan karna alesan gede, cuma pan rumah betawi luas, tapu tipe-tipe sekarang kan bisa bikin rumah nyang banyak di tanah nyang luasnye kaga seberapa. Malahan nih ade orang nyang bangun rumah di atas tanah nyang luasnye cuma 60 meter. Tapi tuh udah ada segala mace ruangan, bener-bener kreatip ye orang-orang sekarang, kreatip karna ya dipaksa ama keadaan nyang harga tanahnye makin lama makin meroket. Mau kaga mau ya ite mesti nyesuai, karna nyang segitu ajae harganye bisa selangit trus gimana nyang beneran gede.

Topic: culture & heritage
Minggu depan nih di sekolah aye ada pekan kreasi, nah tiap murid tuh disuruh jualan cemilan hasil dari kreasi sendiri tuh. Mumet banget pikiran aye kaga ketemu-ketemu ide, trus enyak nyaranin bikin aja dari olahan tahu pan tahu enak tuh sehat lagi. Mulai ade pikiran tuh aye mau buat bola-bola tahu isi keju, beuh mantep bener kan keliatannya tuh. Kaga pikir lama aye langsung dah tuh eksekusi tahunye, tahu sutra aye bejek ampe alus terus kasi penyedap ama daon bawang biar makin sedep. Abis ntu dibentuk bulet trus tengahnya kasih keju, nah pas bola-tahu tadi dilumurin telor terus digoreng dah. Makan bola-bola tahu dicocol ama saos sambel, aye suguhin tuh ke enyak ama babeh terus katanya enak bener. Aye yakin minggu depan pasti laris manis jualan aye.

Topic: food & beverages
UNESCO mengeluarkan jurnal pada tahun 1996 yang menjelaskannye terkait bagaimane ntu proses pendidikannye dapat berjalan secara berkelanjutan yang harus diterapkan berdasarkan empat pilar proses pembelajaran, ya ntu belajar untuk menguasai ilmu pengetahuan, belajar untuk menguasai banyak keterampilan, belajar untuk mengembangkan diri secara maksimal, dan belajar untuk kehidupan sosial. Perubahan yang terjadi pada dunia pendidikan dengan adanye bantuan teknologi adalah saling terhubungnye antar negara dalam dunia ilmu pengetahuan, sehingga hubungan di antaranya menjadi semakin mudah dan cepat. Dengan adanye teknologi, maka manusia dapat menghilangkan faktor ruang dan waktu untuk mendapatkan ilmu pengetahuan dimanepun dan kapanpun. Pembelajaran dalam dunia pendidikan semakin berkembang seiring dengan berkembangnya teknologi yang ada. Salah satu bentuk kemajuan dalam dunia Pendidikan dengan bantuan teknologi adalah kegiatan pembelajaran telah menggunakan metode e-learning yang dapat disampaikan melalui semua media elektronik seperti audio, video, TV interaktif, compact disc (CD), komputer, dan internet.

Topic: technology
Menonton film merupakan suatu hal yang nyenengin bagi setiap orang yang memiliki hobinye nonton film. Baik yang filmnye jenis cartoon atau bukan, baik anak-anak sampe bangkotan pun pade demen sama yang namanye nonton film. Mau yang genrenye romantis, komedi, laga, dan masih banyak lagi, kalo udeh demen nonton ape aje jenisnye pasti dihabek. Salah satu film yang aye demenin salah satunye the Hobbit, karena secara visualnye juga aye demennye bejibun warna warninye bikin mata kite jadi seger liat warna warni rumahnye orang hobbit. Ntu film juga memberikan pelajaran yang cukup baik, ya ntu mengajarkan kite jangan serakah jadi orang, dan harus setia kepada kerabat.

Topic: leisures
Pas kecil juga kan aye biasa diajarin tuh ngaji ama ustadz ato ustadzah di mesjid, karna Nyak dulu kaga punya duit lebih jadi aye disuruh ngaji di situ karna bayarnye tuh seikhlasnye aja. Sekarang pan kite liat kalo sekolah-sekolah malah ngasih harga maen mahal-mahalan, tapi masih ada aje nyang ngasih seikhlasnya. Sampe saat ini tuh masih ada, anak aye tuh aye masukin situ buat belajar ngaji, mereka ngasih harga juga semampunya. Tapi bedanya dulu ama sekarang tuh kalo dulu masih di masjid, kalo sekarang udah di majelis ta'lim. Hebat dah aye akuin orang-orang nyang masih ngelestariin hal nyang kaya begini, sebelom anak-anak nyang ngaji juga ade tuh ibu-ibu nyang mau pada ngaji trus juga kaga dipungut biaya.

Topic: religion
Sikap saling tulung-mênulung dêngan têtanggè nyang nyang bisè êlu lakuin adalah ngasih madang têtanggè nyang kurang mampu. Dalêm bêbêrapè hadis jugè udèh didantain kêutamèan-kêutamèan bêrbagi madangan dêngan têtanggè. Bêrbagi madangan dêngan têtanggè atau orang laèn bakal ngêdapêt pahalè dari Allah Swt. amè têrmasup sêbagè golongan umat nyang muliè, bahkan Rasulullah Saw. nyêbutin bahwa orang nyang dêmên bêrbagi madangan bakal disiapin têmpat khusus di sorga nanti. Ngêliat bêtapè pêntingnyè sikap saling tulung dêngan têtanggè, nyok lakuin sikap ntu dêngan ikhlas. Êlu puguh bakal ngêbutuhin têtanggè. Nyang paling pênting, êlu kudu nyadarin bahwa êlu adalah makhluk sosial nyang kagak bisè idup dèwèkan.

Topic: slice of life
Upacara adat pesta laut banyak ditemukan di daerah Pangandaran, Ciamis, Sukabumi, Pelabuhan Ratu, dan daerah pesisir lainnye. Tujuan diadakannye upacara ntu adalah untuk menunjukkannye rasa syukur, dan memohon keselamatan saat sedang melaut. Tradisi ntu dilakukannye selama satu tahun sekali. Dalam pelaksanaannye, dilakukan dengan mengangkut, dan meletakkannye sesajen ke atas perahu. Sesajen ntu juga dihias dan diberi aksesoris yang berwarna-warni. Selain ntu, dalam tradisi ntu ditemukannye kepala sapi yang dibungkus dengan kain putih. Kemudian, dilemparkannye ke dalam laut. Tujuan pelemparan kepala sapi tersebut sebagai hadiah untuk sang penguasa laut. Upacara adat pesta laut ntu biasanye di lakukannye di daerah pesisir. Ntu upacara dilakuinnye sama para nelayan beserta keluarga, dan warga yang ada di sono.

Topic: culture & heritage
Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin. Jika kamu ingin merasakannye bagaimane rasanye terbang, kalian bisa mencoba Wingsuit Flying. Olahraga ntu kamu akan keluar dari pesawat hanya dengan pakaian bersayap. Namun terbang dengan Wingsuit ini memiliki banyak resiko. Jika pelompat salah menghitung waktu yang dibutuhkan untuk menarik parasutnye, hal ntu dapat mengakibatkan cedera serius bahkan kematian. Selain ntu para pelompat juga harus khawatir menambrak objek dan rintangan saat turun.

Topic: sports
Kote Bandung waktu jaman walikota ridwan kamil bikin gagasan bus nyang bakalan ngelilingin kota bandung, dan alhamdulillahnye kewujud, namenye Bandros, Bandung Tour On The Bus. Bus keliling eni bentukannye lucu mirip kayak bus ditempat wisata, warna warni jadi bikin orang nyang ngeliat penasaran pengen naek, eni bis kapasitasnye kagak banyak, palingan cuma 25 orang doang, eni bis bakal bawa penumpangnye ngelilingin kota bandung, mulai dari taman-taman nyang ade di kota bandung, museum sampe ke jalan-jalan nyang punya nilai sejaranye juga dikelilingin ame eni bis. bis eni gratis kaga dipungitin biaye, di bis eni juga ade pemandunye, jadi kite bakal tau tuh jalan ape, ade bangunan ape di jalan nyang kite lewatin.

Topic: leisures
Pernah denger alat musik tradisional dari provinsi Bengkulu? Serunai entu alat musik tradisional dari Provinsi Bengkulu. Entu alat musik Serunai jadi alat musik tradisional Indonesia yang asalnye dari Suku Pekal di Kabupaten Mukomuko. Entu alat musik tradisional bentuknye kayak terompet. Alat musik tradisional satu enih termasuk alat musik tradisional yang cara dimaeninnye entu dengan ditiup. Entu alat musik dibuatnye dari bambu yang tumbuh di tepi sungai. Buat bikin entu alat musik, bambunye entu kudu tipis supaye gampang dikelola dan punya suara yang nyaring. Katenye entu, serunai sering ditemuin pas lagi ade beragam upacara maupun acara adat. Nah entu die tentang serunai. 

Topic: culture & heritage
Restoran cepet saji entu nyediain banyak variasi badogan dan minuman. Namanye juga restoran cepet saji, Pastinye yang disediain juga badogan dan minuman cepet saji. Di Indonesia entu ada banyak macem restoran cepet saji, ada yang dari Amerika Serikat, Jepang, dan bahkan lokal. Jadi menu yang bervariasi entu tetep tergantung elu ke restoran cepet saji asal mane. Misalnye elu ke restoran cepet saji asal Amerika Serikat, kayak McD, KFC, dan A&W, lo bisa nemuin makanan cepet saji asal negara mereka, misalnye ayam goreng tepung, kentang goreng, burger, dan laennye. Nah entu makanan cepet saji emang cocok bener buat yang udeh kelaperan, kagak sempet masak, dan bingung mau makan ape. Apelagi harganye badogan-badogan cepet saji entu bervariasi. Jadi kite bisa ngebadok sesuai sama duit yang kiite punye!

Topic: food & beverages
Olahragè ringan di pagi ari banyak jênisnyè, misalnyè hula hoop. Mênurut Propèsor Anthony Hackney dari University of North Carolina Chapel Hill, kondisi hormon padè pagi ari ngêjè mètabolismê lêmak ngêjadi lêbih baèk sêhinggè bakal lêbih banyak ngêbakar lêmak. Ngêlakuin hula hoop padè pagi ari mungkin kêdêngêran susèh, tapi êlu kagak bakal tau sêbêlon nyobènyè, pan? Faktènyè, hula hoop punyè bêjibun manpaat buat kêsèhatan. Mulè dari nyèhatin jantung, ngêjè awak lêbih plèksibêl, bahkan bisè ngêbakar kalori. Sêlaèn ntu, karna hula hoop kêgolong nyênêngin buat dilakuin, êlu bisè ngajarin bocah amè anggotè kêluargè laènnyè buat ngêlakuin gêrakan hula hoop barêng-barêng di rumèh. Tibang dêngan bêrbêkêl hula hoop amè pakèan nyang sêsuè, êlu udèh bisè ngêlakuin olahragè ringan, nyênêngin, amè nyèhatin.

Topic: sports
Bêbêrapè kandungan nutrisi padè kêrang adalah protèin, lêmak, asêm lêmak omèga, jat bêsi, pitamin A, pitamin B12, ampè pitamin C. Kandungan nutrisi ntu amat bêrmanpaat, di antarènyè baèk buat sistêm sarap. Asupan pitamin B12 bisè kêpênuhin dêngan ngonsumi kêrang. Pitamin êni bisè nyêgah kêrusakan sarap ampè pênurunan pungsi otak. Kêrang bisè ngatasin anèmia. Hal êni têrjadi karna kêrang ngandung jat bêsi nyang bisè ningkatin hèmoglobin dalêm darèh. Kérang bisè ningkatin sistêm imun. Asupan protèin nyang cukup bisè ngêjagè awak amè ningkatin mètabolismê. Kêrang jugè baèk buat jantung. Kandungan asêm lêmak omèga-3 bisè nurunin kadar triglisêrida nyang tinggi sêhinggè ngêhindarin dari pêngêrasan pêmbuluh artèri amè sêrangan jantung. Konsumsi kêrang dalêm porsi cukup biar manpaatnyè bisè kêrasè, yè.

Topic: food & beverages
Dari tadi kita ngomongin olahraga yang ngebutuhin alat atau fasilitas dari sekolah. Kali ini ngomongin soal olahraga yang kagak butuh alat kusus. Olahraga ini bisa dilakuin di lapangan sekolah yang seadanya. Kalo lapangannya kagak lebar atawa kagak cukup, biasanya olahraga ini dilakuin di luar sekitar sekolah. Olahraga lari. Kagak harus ikut ekskul, semua murid pasti pernah ngerasain olahraga ini gara-gara ada satu materi di pelajaran olahraga yang ngeharusin muridnya ambil nilai kudu praktekin lari ini. Buat anak sekolah yang masih dasar, praktek lari ini biasanya sekalian dimasukin permaenan kejar-kejaran. Kalo di tingkat sekolah yang udah menengah ama ke atasnya, udah disuruh praktekin olahraga lari yang lebih berat lagi, lari sprint atawa marathon. Olahraga ini ngebantu murid-murid buat jaga kesehatan jantung ama kekuatan kaki. Kagak cuma di sekolah, kita juga bisa ngelakuin olahraga ini di rumah.

Topic: sports
Kalo liat data dari mentri kesehatan mah angka diabetes mayan tinggi ye. Selaen ituh, kalo kite liat langsung ke rumeh sakit, pasien bukan hanye orang tue, ye tapi anak mude juge bejibun numpuk di sono. Sebenernye, pola gegares bocah skarang bise dibilang salah karne jajannye sembarangan dan kagak meratiin ape itu baek buat die ape kagak. Prinsip anak mude jaman skarang iyelah nyang penting kenyang. 30 jute rakyat Indonesia kena diabetes. Kagak musti ribet sebenarnye buat idup sihat. Cukup gegares nasi,  pake lauk tempe, nyayur bayem, telor ceplokin, ikan teri, dan sambel. Udeh gitu, tinggal nambah susu ame buah. Idup sihat ituh kagak mahal. 

Topic: food & beverages
Tokoh adat sebenernye juga orang biasa. Kaga perlu kite sembah layaknye kaya Tuhan. Takutnye nanti malah keterusan kitw juga jadi malah dosa trus malah musyrik jatohnye. Kan kite tau dosa musyrik tuh kan gede banget jadi boleh lah kite hormatin tapi ya seperlunye aje. Jangan ampe semua nyang diperintahin tuh kite bakalan turutin tanpa tau resikonye. Soalnye banyak juga tokoha adat nyang jadinye malah nyari kesempatan karna kekuasaan nyang udeh die pegang. Kudu tau batesan dan kudu ngarti kalo dibilangin karna kan kite kaga harus percaya cuma ama atu orang. Banyak juga nyang harus kite pertimbangin sebelom kite nurut ama ikutin kemauan orang nyang kite anggep kite hormatin.

Topic: culture & heritage
Khotbah yang terakhir didenger enyaknye Alsa entu adalah terkait keringanan buat mudahin kaum muslimin dalem perkara ibadah atau kewajiban laennye. Contoh dari adenye syariat khusus terkait keringanan entu adalah dalam hal safar. Safar entu terkait apebila seorang muslimin pergi melebihi jarak 80 KM maka die bisa mendekin salat dan kalo puasa, die bisa buka. Katenye bahkan Allah seneng kalo hamba umat Islam nye pade lakuin entu kemudahan, yang tentunhe kalo sesuai dengan ketentuannye. Katenye, agama Islam entu udeh Allah turunin dengan beragam kemudahan. Bahkan katenye Nabi Muhammad entu diutus buat permudah urusan umatnye. Kalo ade yang bilang Islam entu agama yang penuh kesukaran, memberatkan, dan kekerasan maka entu adalah hal yang keliru.

Topic: religion
Emang tiap orang kan beda-beda tuh cara buat ngilangin stresnye, kaga semua harus seneng-seneng tuh di tengah keramaian. Tapi ade untungnye juga aye kaga demen tuh ama keramean, jadi aye sekolah tuh lurus-lurus aje. Kaga pernah ikut nongkrong-nongkrong kalo lagi ade konser musik kan takutnye diajak ke hal-hal nyang kaga bae. Kalo konser musik kan identiknye ama minum-minum gitu, trus juga pasti kaga suka ke diskotik nyang arahnye tuh pasti kaga bae. Tapi jadi berkah juga aye terhindar dari sesuatu nyang kaga bener atau beres lah. Jadi, ampe sekarang aye tuh kaga pernah ngerasain hal-hal kaya mabok ama laen sebagainya lah.

Topic: slice of life
Biasanye kalo tiap lagi libur, akhir pekan jalan-jalan pagi olahraga ke taman sama temen-temen abis ntu cari ganyeman dah buat sarapan, cari yang ajib-ajib biasanye sih langganannye ngegares mie ayam atau bubur ayam atau kadang ketoprak. Bangun pagi-pagi ya ntu abis sholat subuh kadang kaga tidur lagi, nonton pelem cartoon dulu chibi marukochan, abis ntu sarapan dikit aje asal ganjel aje gitu ye karena pan mau nyari ganyeman buat sarapan abis lari. Nah abis ntu jalan dah, lari ke taman, atau ke monas dan GBK lari-lari udeh capek, istirahat, cari ganyeman, ngegares dah abis ntu baru dah pulang ke rumah ajib banget abis capek-capek tidur dah.

Topic: leisures
Nyemil iyelah kedemenan semue orang, apelagi pas waktu ujan. Namun, orang Indonesia punye kebiasaan buruk. Kalo ari minggu sih cakep ye rutinitasnye olahrage, entah ntu senam, lari, maen bulu tangkis, ato pun nyang laennye di lapangan luas. Tapi, slese olahrage melipir ke bazar gegares. Pulang-pulang nenteng kanan kiri bawa blanjean. Oiye, di situ babakan bejibun orang nyang dagang gegares betawi. Rame pengunjung  juge kalo ari minggu. Jajanan dimulei dari kerak telor, bir pletok, soto betawi. Intinye, kalo mao olahrage ke situ babakan kudu bawa duit seabrek. Kuliner betawi bejibun banget dengan tawaran nyang murah meriah, dari goceng ampe kagak terhingge.

Topic: food & beverages
tadi malam Presiden Jokowi meresmikan hasil renovasi Masjid Istiqlal. Dalam pidatonya Presiden mengucapkan syukur atas selesainya renovasi masjid yang dibangun 42 tahun silam. Renovasi Masjid Istiqlal menjadi semakin megah bukan untuk gagah-gagahan. Bukan hanya menjadi kebanggaan umat Islam, tapi juga menjadi kebanggaan seluruh rakyat Indonesia.  Imam Besar Masjid Istiqlal Nasaruddin Umar mengatakan, sepanjang 42 tahun berdiri, baru kali ini Masjid Istiqlal mendapatkan renovasi secara besar-besaran. Anggaran yang dialokasikan untuk proses renovasi ini juga mencapai Rp511 miliar dengan melibatkan hingga 1.000 pekerja. Peresmian renovasi tersebut ditandai dengan pemukulan beduk sekaligus penandatanganan prasasti peresmian renovasi oleh Presiden Joko Widodo. Setelah itu, Kepala Negara juga menyempatkan diri Sholat Magrib berjamaah

Topic: religion
Teknologi entu pastinye makin maju dan berkembang canggih kan? Nah teknologi entu kagak cuma makin berkembang canggih aje, tapi perkembangannye makin tersebar luas juga. Kagak cuma di kota, di desa pun udeh ade kemunculannye ponsel. Gaya hidup orang di desa jaman sekarang, make ponsel juga. Nah bahkan katenye, kagak cuma orang dewasa aje yang gaya hidupnye make ponsel, bocah-bocah juga mulai maen game online yang bagi mereka entu lebih asik dan seru dimaenin daripade maen secara langsung permaenan yang cepat bosenin. Nah sayangnye kalo entu dibiarinin aje, berpotensi mereka kecanduan game online terus-menerus sampe lupa waktu dan tugas dari sekolah yang dikerjain buat masa depannye mereka.

Topic: slice of life
Bocah jaman sekarang ude pade ga tau ape tu faedah minum jamu, padahal jamu tu bagus buat kesehatan badan kite, jamu tuh selaen bagus buat kesehatan nyang bakal ngebuang penyakit nyang bakal ade dibadan kite, nyatanye bagus kesehatan kulit, misal jamu kunyit asem, ude dari sononye nyang namanye kunyit cocok buat ngerawat kulit, nah eni apelagi diminum tu saripatinye, pasti bagus bener buat ngrawat tu kesehatan kulit dari dalem badan kite, selain ntu faedah jamu bagus buat ngejagain imun badan kite, apelagi sekarang jaman penyakit corona, kalo kite ude biasa minum pastinye kaga gampang tuh penyakit main masuk aje ke badan kite

Topic: food & beverages
Kalo lagi nyantai, nonton tipi, nunggu orang, ato jadi penumpang di mobil, mulut rasanye kurang aje gitu, pan, kalo kagak bari ngunyah. Nah, enih cemilan cocok bangat buat ngisi kegabutan. Biasanye jadi kedemenan umur bocah ampe bangkotan. Ringan juge, kek namanye: makanan ringan. Cuman, di Indonesia emang lebih dikenal sebutannye ciki. Ciki enih biasanye makanan kemasan nyang ringan buat digayem ame kagak bikin kenyang. Buat rasa, seringnye gurih, asin, ame manis. Kalo digayem, enih makanan gampang bangat ancur di mulut alias ngunyahnye kagak perlu pake tenaga. Makanye cocok buat kalo lagi nyantai ato kagak kepengen makanan berat, apelagi kalo bari kumpul-kumpul ame temen ato keluarge.

Topic: food & beverages
Tari Gatotkaca atau disebut juga dengan Tari Gatotkaca Gandrung merupakan tarian tradisional yang berasal dari Jawa Tengah. Tarian ini telah menjadi bagian dari warisan budaya Indonesia. Tari gatotkaca termasuk jenis tari tunggal atau perorangan yang biasanya dibawakan oleh penari pria dengan mengenakan kostum warna hitam dan penutup kepala berupa mahkota garuda mungkur. Tari yang disajikan dalam bentuk dramatari ini memiliki banyak variasi koreografi dan motif dalam pertunjukan Gatotkaca, tergantung untuk acara apa dan di mana ia dipentaskan.Tari Gatotkaca sudah ada sejak kesultanan Surakarta pada tahun 1957 di bawah pemerintahan Mangkunegara V. Tarian ini menggambarkan bagaimana kegagahan seorang Gatotkaca pada saat menjaga wilayahnya, Amartha. Keunikan dari tarian ini terletak pada tokoh Gatotkaca dan Pergiwa yang ada dalam alur cerita tersebut, dimana gatotkaca tergila-gila dengan Dewi Pergiwa, Namun ternyata, Dewi Pergiwa adalah seorang Buta Raseksa “Cakil“, maka murkalah Gatot kaca dan akhirnya terjadi peperangan.

Topic: culture & heritage
Bisè dibilang ayè tipe orang nyang sensitif. Dulu sewaktu sekolah, saking stresnya ayè bisè nangis ampè kepala puyêng. Kalau lagi bingung, cemas, amè takut, ayè bisè kagak tidur ampè hampir subuh. Tertekan banget deh pokoknya. Saban rasa ntu datêng, hal nyang ayè lakuin malah mengelak atau lêbih parahnya menyalahkan diri sendiri. Kadang ayè maksain diri buat berpikir positif, tapi malah jadi penyemangat nyang beracun. Eh, ujung-ujungnya mangkin stres. Sebenarnya bakalan lêbih baèk kalau ayè menerima emosi nyang muncul. Kalau sedih, ya, nangis aja. Sedih ntu hal nyang wajar, pan? Kagak apa-apa sakit hati, kata-kata nyang ayè dengar darinya memang menyakitkan. Kagak apa-apa takut, namanya hal baru emang bikin ayè bingung buat ngadêpinnyè. Nah, kalau kayak gini, ayè ngêrasè lêbih plong.

Topic: slice of life
Buah Mangga merupakan buah yang bejibun penggemarnye, ntu buah jadi salah satu buah yang dijadiin gacoan buat ngerujak kalo mangganye masih muda, jadi rasanye asem asem seger pas dicocol pake bumbu rujak. Buah mangga terbilang cukup mudah untuk nanemnye, karena ntu buah bisa cocok di tanah dan udara ape aje, tapi terutama di iklim tropis seperti di negara Indonesia. Indonesia cukup bejibun ditemuin pohon mangga, dan jenis mangga juga ada macem macem, salah satunye ada mangga indramayu, harum manis, cengkir, simanalagi, dan gedong gincu. Ntu buah selain dijadiin temen ngerujak, dimakan pas udeh mateng dipotong biasa juga ajib bet dah, buahnye legit dan manis bikin yang ganyem gamau berenti ngegaresnye. Selain itu buah mangga juga dikenal sama sambel mangga, sering dirumah makan menjual menul sambel mangga rasanye pun juga sangat nikmat dan seger dari asem asem si buah mangga ntu. Selain buat ganyeman, buah mangga juga bisa buat minuman, yaitu dijadiin jus rasanye ajib banget, apalagi di minum siang siang pake es pas cuaca panas beh mantep banget dah rasanye

Topic: food & beverages
Pantjoran PIK adalah salèh atu pusat kulinèr bêrnuansè Tionghoa nyang lagi piral di Jakarta. Lokasinyè bêradè di kawasan Pantai Indah Kapuk 2, Jakarta Utara. Kagak tibang kulinèran, di sono jugè bisè sèlpi ampir di saban sudutnyè. Sayangnyè, transportasi umum kê Pantjoran masing têrbatês, apèlagi buat orang Jakarta Timur nyang têmpatnyè paling jauh dari Jakarta Utara. Ratè-ratè pêngunjung nyang datêng bawè kêndarèan dèwèk. Bêrikut êni carè naèk TransJakarta kê Pantjoran dari Jakarat Timur. Dari Haltê TransJakarta Cawang UKI naèk TransJakarta 5C, turun di Haltè TransJakarta Harmoni. Sêlanjutnyè, pindèh kê TransJakarta koridor 1A, turun di Gold Coast PIK. Abis ntu, tinggal naèk ojèg dah ampè Pantjoran.

Topic: leisures
Agar tubuh kite sehat, selain olahraga, istirahat yang cukup, minum air mineral, makan buah, sayur, serta ngegares yang lainnye jugu kudu seimbang buat ntu tubuh. Kite harus cermat dalam memilih ape yang kite ganyem buat ngemil, salah satunye ganyeman yang bagus buat dijadiin cemilan adalah kacang almond. Kacang almond ntu cakep buat tubuh, nutrisi yang ade didalamnye itu bejibun dan tentunye sangat bagus buat tubuh kite. Emang sih ntu ganyeman ada harganye, tapi kite bisa ganti dengan cari ganyeman yang mengandung si kacang almond ntu. Misalnye beli coklat yang ada kacang almondnye, beli minuman atau susu rasa almond. Karena saat ini udeh banyak olahan olahan dari kacang Almond yang enak dan murah, tentunye juga manfaat untuk kesehatan badan kite.

Topic: food & beverages
Cara survival di gunung berikutnye ntu adalah membuat shelter atau bivak. Shelter ntu adalah tempat perlindungannye bagi pendaki dari ancaman alam liar. Ancamannye ntu dari alam liar dapat berupa suhu dingin, cuaca buruk, badai, kebakaran, hingga ancaman hewan buas. Setelah paham akan pentingnye ntu shelter, sekarang kite bakalannye memberikan penjelasan tentang berbagai jenis shelter. Wujud shelter ntu berupa rumah singgah sementara untuk pendaki beristirahat dan bermalam. Secara umum, shelter dibedakan dalam 3 golongan. Shelter alami adalah shelter yang terbentuk akibat fenomena alam. Misalnye ntu sebuah goa, cekungan tebing, hingga akar pohon yang pembentuk atap. Jika kite menggunakannye ntu shelter alami, pastikan kagak ada penghuni lain di sana. Karena biasanye shelter alam ntu juga dipakai perlindungan hewan lain. Misalnye: kelelawar, ular, kucing hutan, kijang, dan lain-lain.

Topic: slice of life
Pèngèn nyari suasanè baru buat ngêrjain tugas atau bacè buku? Pêrpustakaan Nasional Rèpublik Indonèsia (Pêrpusnas RI) bisè jadi jawabannyè. Pêrpusnas RI adalah pêrpustakèan têrtinggi di duniè. Tingginyè 126,3 mètêr dêngan 27 lantè. Kalo êlu datêng kê mari pêrtamè kali, simak tips bêrikut êni. Buat ngindarin antrèan panjang, êlu bisè daptar daring dulu di situs rêsmi Pêrpusnas RI makè KTP atau KK. Bêrikutnyè, êlu bisè langsung datêng kê Pêrpusnas RI lantè 2 buat poto amè citak kartu anggotè. Udèh, carènyè sêgampang ntu. Têrus, kartu anggotè Pêrpusnas RI êni kagak bisè dipinjêmin kê orang laèn. Jadi, kudu dibawè saban bêkunjung. Kalo misalnyè ilang, êlu kudu ngêjè surat kêilangan di kantor polisi.

Topic: leisures
Ari gini anak muda emang lagi kegirohan ngopi. Tapi, pade tau kagak, ye, kalo Betawi punye kopi khas nyang gampang bangat bikinnye di rumah? Namanye kopi jahe, Cing, Cang. Cara bikinnye gampang bangat. Jan lupa siapin dulu bahan-bahannye, ye. Ade aer, kopi bubuk, jahe nyang udeh dibersihin, gula merah, kapulaga, gula pasir, cengkeh, pala, kayu manis, ame daun pandan nyang udeh diiket. Buat bikinnye, rebus dulu aer, jahe, gula, ame rempah ampe mendidih. Kalo udeh, bisa diangkat terus saring. Buat kopinye, rebus aje kopi bubuk kek biasanye. Kalo dah mendidih, saring terus tuangin sekitar 1/3 gelas. Abis itu, baru tambahin aer jahe. Udeh, deh, ente pade bisa ngopi enak, mureh merieh, bikin sehat badan pula!

Topic: food & beverages
Pas SD, salèh atu olahragè nyang Rina dêmênin wayah jêm pêlajaran olahragè adalah kasti. Tumannyè giliran bocah wadon nyang nakol, bocah-bocah lanang bakal bêjagè kagak jauh dari bocah wadon, yakni sêkitar 1 ampè 3 mètêr. Alêsannyè karna hasil takolan bocah wadon kagak bakal jauh-jauh dari sono, bahkan bêrhasil nakol bola gè uyuhan. Nah, kalo giliran Rina nyang nakol, bocah-bocah lanang ntu malèh ngêjauh. Mêrèka paling dêkêt bêjagè sêkitar 5 mètêr dari têmpat Rina nakol bola. Alêsannyè karna Rina èmang tuman nyètak home run saban kali dapêt bagian nakol. Ampè-ampè bola nyang ditakol ngêbumbung tinggi ngêliwatin gêntèng gêdong sêkola bêlantè duè. Saban kali bêrhasil nyètak home run, Rina ngêrasè ngêjadi pahlawan buat têman-têman atu timnyè.

Topic: sports
Doughlabs cookies merupakan salah satu toko yang ngejualin aneka macem jenis kukis, rasanye ajib bet dah, dan kemasannye juga bagus. Ntu toko kukis adenye di mall awalannye, tapi sekarang udeh ada di luar mall, rasanye ntu kukis bener bener bikin kite ngegaresnye ampe lupa diri gamau berenti. Kalau lagi kite ke mall lewatin ntu toko dijamin langsung terlena sama wanginye yang semerbak yang bisa kecium dari jarak jauh. Harganye ntu kukis emang terbilang cukup mahal, tapi emang sebanding sama rasanye yang gaada lawannye, dan kemasannye yang cakep. Ada tiga jenis yang jadi gacoannye yaitu original, the diva, dan cookies monster lembutnye luar dalem dijamin merem melek pas ngemilin ntu ganyeman, diguyur susu juga nikmat banget dah, pokoknye wajib banget sih ntu kukis dijadiin temen ngemil di rumah sambi nyeruput es kopi susu.

Topic: food & beverages
Pada umumnye, televisi ntu terdiri dari beberapa bagian, seperti antena, power, tunner, detektor, video, serta rangkaian penguat video dan audio. Nah, bagian-bagian ntu yang membantu televisi bekerja sehingga kita bisa menyaksikan gambar, dan mendengar suara. Mula-mula, antena pada televisi akan menangkap gelombang yang dipancarkannye oleh stasiun televisi, seperti TVRI, RCTI, SCTV, Kompas TV, dan lain-lain. Sinyal yang ditangkap ntu, kemudian dialirkannye menuju kabel antena yang ada pada televisi. Nah, karena ada bejibun stasiun televisi, maka diperlukannye pemisah gelombang tiap stasiun atau channel. Sirkuit yang bekerja untuk memisahkannye ntu disebut tunner. Signal yang diterima oleh televisi akan diproses ulang dengan bantuan kamera televisi. Nantinye bakal ada tiga warna utama, ya ntu merah, hijau, dan biru, yang akan menuju tabung sinar katoda. Jika cahaya ditampilkan pada layar, gelombang suara diproses dan dikeluarkan pada alat yang disebut speaker.

Topic: technology
Ari minggu pagi, daripade melongo nongtonin ayam tetangge, mending jogging aje, Ncing, Ncang! Apelagi kalo rumenye deket ame alun-alun, seru bangat, tuh, lari-lari kecil sekitar sonoh, pasti banyak tukang dagang ape bae. Bisa jajan makanan, barang-barang aneh, banyak, dah. Enih olahraga paporit bangat, soalnye gampang dilakuinnye bari irup udara seger pagi-pagi. Selaen ntu, jogging enih juge bagus bangat buat badan ndiri. Kalo udeh getol jogging dari bocil, ntu badan kagak gampang memengan entarnye. Jantung juge jadi ikutan sehat, otak apelagi, tetep idep! Kalo mikir jadi lancar, soalnye aliran darah juge nyeralak di badan. Belon lagi kalo jogging bareng temen-temen, bisa bari gibah, becande, hepi-hepi!

Topic: sports
Sêudèh ngêmilih buat bêrênti sêkola sêbêlon lulus SMA, diè ngêmulè usahènyè sêbagè pêdagang pakèan amè sarung ranjang. Sêudèh ngêliat potènsi wilayèh têmpat tinggalnyè di Pangandaran, Jawa Barat, sêbagè penghasil ikan, diè lantas ngêmanpaatinnyè sêbagè pêluang bisnis amè bêralih kê usahè pêrikanan. Dêngan modal tibang Rp750 rêbu hasil dari ngêjual pêrhiasannyè, diè mulè ngêbêli ikan dari têmpat pêlèlangan amè ngêmasarinnyè kê sêjumlèh rèstoran. Sêudèh sêmpêt kêsêndêt, bisnis Susi akhirnyè bêrhasil nguasèin bursa pêlèlangan ikan di Pangandaran, bahkan ngêrambèh padè èkspor ikan amè lobstêr. Bisnis maskapèi pênêrbangannyè jugè bêrawal dari bisnis pêrikanan ntu. Diè adalah Susi Pudjiastuti, Mantan Mêntêri Kêlautan dan Pêrikanan Rèpublik Indonèsia.

Topic: business
Engkongnye aye yang makin tua dan pastinye kemampuan fisiologisnye die udeh mulai menurun. Pertamanye, die cuma agak susah buat gerak. Terus makin lama, gerakannye ngelamban.Abis entu die kagak bisa jalan tanpa ade alat bantu penopang. Dan puncaknye entu pas bulan Agustus, engkong aye bener-bener kagak bisa gerak sendirian. Mau kagak mau kudu diperiksa pake MRI di beberape rumah sakit, supaye dapet diagnosis akurat dan tau penanganan yang pas. Nah biaye yang dibutuhin pastinye kagak dikit. Tapi ade dana darurat yang enyak aye tabung buat kondisi ngedesek kayak saat entu. Terus dengan entu dana darurat, engkong aye pun bisa diperiksa pake MRI di beberape rumah sakit.

Topic: slice of life
Kehidupan orang-orang jaman bercocok tanam entu katenye sih ditandain sama adenye tradisi yang berubah, yang awalnye entu ngumpulin badogan, terus abis entu malah jadi ngasilin badogan. Model orang-orang pendukung pade enih periode entu Proto Melayu, misalnye entu ade suku Dayak, Toraja, Sasak, dan Nias. Periode bercocok tanam entu sering dikate jadi jaman revolusi kebudayaan soalnye adenye perubahan yang gede pade beragam corak-corak kehidupan orang-orang di jaman praaksara. Nah entu die cerita adenye perubahan tradisi, dari yang awalnye ngumpulin badogan, justru jadi ngasilin badogan. Hebat bener ye mereka, adein perubahan yang oke pade jaman dulu yang ape-ape serba susah didapet dan susah dicari.

Topic: slice of life
Sêbagè pêncintè pisang gorèng, êlu kudu bangêt cobèin pisang gorèng dari Pisang Gorèng Madu Bu Nanik. Sêsuè namènyè, toko êni ngêjual produk utamènyè, yakni pisang gorèng madu. Sêlaèn ntu, di sono jugè jual bêrbagè olèh-olèh daèrah amè adè gorèngan madu laènnyè kayak cêmpêdak, ubi, sukun, amè nanas. Nyang paling jadi primadonè adalah pisang gorèng madunyè. Satu biji pisang gorèng madu hargènyè Rp7.500,00. Pisang gorèng madu êni tampilannyè kayak gosong, padahal mah kagak. Soalnyè, manis pisang gorèngnyè bêrasal dari madu. Hasil karamèlisasi madu ngêjè tampilannyè sêdikit itêm kayak gosong. Tapi, justru hal ntu nyang ngêjè rasènyè unik dari pisang gorèng biasènyè.

Topic: food & beverages
Pergi jalan-jalan ama keluarge besar emang serunye bukan maen, cuma ade aje ye pasti nyang bikin dongkol ati karna pada susah dibilangin. Sebelum berangkat sih ada baenya kita kasih tau tuh apa aja nyang perlu diperhatiin selama perjalanan, pan keselamatan orang laen juga jadi tanggung jawab kite sebagai panitia penyelenggara. Bukan tanpe alesan nih aye ngomong begini karna sering banget nih ade ibu-ibu nyang kaga sabar ngikutin rombongan ato banyak nih nyang meleng. Nah mangkanye kite perlu nih tau daftar siape ajae nyang ikut trus kite nomor-nomorim tuh bangku penumpang supaya kaga ketinggalan. Sebagai panitia kite juga mesti tanggap jadi kalo ada kegiatan-kegiatan nyang bikin pada mencar kite mesti liat tuh kelompok kite lengkap apa kaga.

Topic: leisures
Ngomong-ngomong soal kue yang di Pasar Senen itu, kalo kita liat langsung, bisa jadi kita bakal tertarik, biarpun dari awalnya kita enggak ada niat buat beli. Bakal begitu, soalnya tiap yang dateng ama liat langsung terus nyium aroma kue-kuean itu biasanya bakal ngiler. Contohnya, kayak kue talam. Ada yang jual kue talam pake warna ijo dilapisin warna coklat. Ada juga yang jual kue talam pake warna ijo dilapisisn warna putih. Kue berwarna begitu sering bikin tertarik para orang tua. Selaen kue talam, di atas meja-meja pedagang banyak juga cemilan kayak risol, sosis solo, ama pastel yang dibungkus atu-atu pake plastik, terus di dalemnya ditaroin cabe ijo kecil. Belom lagi, susunan kue yang rapih ngegugah selera, bikin kaki jadi jalan cepet nuju ke meja kue buru-buru buat nyobain kue-kue itu.

Topic: food & beverages
Sore enih, Doel disamper temen-temennye buat ikut maen lomba lari. Doel, nyang semanget ikutan lomba, pamit ame Enyak Babeh di teras, terus ngikutin temen-temennye ke lapangan komplek mereka. Ntu lapangan emang sengaje dibentuk modelan lapangan bulu tangkis, jadi ade garis-garis pinggirnye. Nah, buat lomba lari enih, gegara kagak ade orang dewasa nyang bise dijadiin juri, jadinye jurinye, ye, temen-temennye Doel juge. Biar gampang, titik mulai ame titik akhirnye ade di masing-masing ujung lapangan aje. Nyang ikut lomba pertame cume bise 5 orang aje, sisanye ngedeprok di pinggir lapangan. Doel termasuk nyang 5 orang ntu. Salah satu temen Doel nyang tugasnye jadi juri, ngatur peserta lomba biar sejajar kaki kirinye. Begitu udeh rapi, die niup pluit nyang daritadi dipetantang-petenteng; lomba dimulai! Doel lari sekuat nyang die bise, tapi akhirannye cume di urutan keempat. Kagak ngapa! Babeh ngajarin buat selalu nerima kekalahan. Doel tetep hepi maen-maen ame temennye lagi.

Topic: sports
Saat bepergian ke kota Semarang, kite pasti kagak bakal kelewatan untuk mampir ke pusat oleh-oleh Semarang. Semarang merupakan ibu kota Jawa Tengah yang mendapat julukan sebagai kota wisata. Di kota ntu, ada bejibun sekali tempat wisata yang menarik untuk dikunjungi. Beberapa wisata yang terkenal di Semarang adalah Kota Lama, Benteng Pandem, Taman Wilis, Klenteng sam Poo Kong, Ayanaz Gedong Songo, dan masih banyak lagi. Pusat oleh-oleh Semarang yang pertama ntu sangat populer, dan banyak diburu, kagak hanya oleh wisatawan setempat, tapi juga wisatawan luar kota. Sesuai dengan namanye, Gerai Tahu Baxo Bu Pudji menyajikannye menu andalan tahu bakso sebagai oleh-oleh yang bisa Moms bawa pulang. Tahu bakso adalah kuliner khas Semarang yang dibuat dari campuran bakso yang dimasukkan ke dalam tahu. Perpaduan tekstur yang kenyal dari bakso dan lembutnya tahu sangat enak untuk disantap. Tahu bakso bisa dijadikan sebagai camilan atau disantap untuk lauk. Selain tahu bakso, pastinya di Gerai Tahu Baxo Bu Pudji ini juga menjual menu lainnya seperti aneka keripik serta kuliner khas Semarang lainnye. Lokasinye sangat dekat dari Bandara Ahmad Yani.

Topic: culture & heritage
Di balik baunye nyang ambreng-ambrengan, jengkol punye banyak manpaat bae buat awak. Bagen dikate kaga semua orang demen, gegaresan nyang bise digegares mentah ama mateng eni, rasenye sayang buat dilewatin khasiat di dalemnye. Jengkol bise diolah jadi macem-macem gegaresan, mulei dari jengkol goreng, semur jengkol, jengkol balado cabe merah ampe jengkol cabe ijo. Sebenernye, kalo jengkol dimasak bener-bener, baunye nyang kurang sedep ntu bakal bekurang. Selaen ntu, proses pemasakan nyang bener bikin gegaresan eni punye rase nyang mayan sedep ama tekstur nyang legit. Kaga cuman bisa muasin napsu makan, jengkol juga punye macem-macem khasiat buat ngejage kesehatan ama ngobatin macem-macem penyakit.

Topic: food & beverages
Hape kan dulu takut banget tuh kalo kena aer dikit aja, bisa rusak total kalo nyembur. Sekarang udeh kaga perlu lagi dah kahwatir ama hal kaya begitu, soalnye hape canggih zaman sekarang tuh udeh nyiptqin hape nyang tahan ama aer. Walaupun juga masih ada si pantangannye.  Kallya cuma kuat di kedalaman berapa meter ama kalo selama berapa lama waktu die buat kecebur. Orang nyang punya hape kaya gitu jadi kaga kaga repot lagi dah kalo punya hape kaga sengaja kecebur. Trus juga kaga perlu lagi masupin hp ke berasa kalo kena basah. Emang luar biasa dah teknologi zaman sekarang tuh.

Topic: technology
Supaya lebih menarik anak-anak sih, cerita rakyat nyang kite ceritain tuh mestinye dibungkus ama animasi. Nah dibikin tuh program tipinye, jadi pan banyak anak nyang ngeliat. Ceritanye dibikin serial supaya anak kaga apada bosen denger cerita nyang kepanjangan. Terus, bisa juga kite bikin di applikasi-applikasi biar orang tua tuh gampang jadi tinggal download aja. Marketing kite juga mesti jalan tuh, biar orang tua percaya ama kite, kite buat die pada nostalgia trus pan pada kangen tuh masa kecil. Nah dengan begitu mereka juga mau ngulangin tuh masa nostalgia dulu. Nah kalo orang tua udeh tergerak tinggal kite kasih wadah biar mereka mudah ngenalim cerita-cerita rakyat di zaman dahulu.

Topic: culture & heritage
Pada suatu hari ada seorang penjual kerupuk dengan keterbatasan fisiknye. Penjual kerupuk ntu memiliki keadaan buta pada matanye. Meski begitu, die tetep mencoba menjalani hidupnye layaknye orang normal lainnye dengan berjualan kerupuk. Selang beberapa waktu ada seorang pemuda yang hendak membeli ntu kerupuknye dari penjual tadi. Pemuda ntu lalu memberikan pertanyaannye ika saja dirinye kagak membayar namun meminta kembalian kepada penjual buta tadi. Lalu ia menanyakannye bagaimane tanggapan sang penjual kerupuk dengan kondisi buta. Seketika penjual kerupuk menjawabnye dengan nada rendah “nak, rezeki sudah Allah atur, saya cuma berusaha. Jika memang rezeki tersebut adalah milik saya maka tak akan tertukar. Begitu pun sebaliknya,” kata si penjual kerupuk dengan kondisi buta. Seketika setelah mendengar ntu jawaban dari penjual kerupuk tadi, anak muda langsung bergetar hatinya. Ia kemudian memberikan uang kepada penjual kerupuk tadi dengan jumlah yang lebih. Pemuda tersebut percaya jika Allah menitipkan rezeki penjual tersebut lewat tangannye. Dari ntu cerita tersebut kita bisa mendapatkannye pesan moral jika rezeki dari Allah tidak akan pernah tertukar alamat. Apa pun itu jika kita percaya akan Allah, maka jalan yang diberikan menjadi lebih mudah. Bahkan dalam segi pekerjaan sekalipun. Percaya saja jika Allah akan memberikan yang terbaik untuk hambanye. Jikapun tidak rejekinye, maka Allah akan menggantikannye dengan yang lebih baik, ntu rezeki besar kecil tetap harus disyukuri.

Topic: religion
Tiram (oyster) juga menjadi salah satu ganyeman laut yang kaya akan nutrisi yang tak kalah lezat. Serupa dengan ganyeman laut bercangkang lainnya, tiram merupakan sumber zinc, vitamin B12, dan omega-3 yang baik bagi tubuh. Kandungan tersebut berperan dalam memelihara sistem imun, membantu pertumbuhan dan perawatannye jaringan tubuh, serta memelihara kesehatannye jantung dan otak. Ntu ganyeman punya manfaat bejibun, misalnye kaya protein dapat menstabilkannye rasa lapar, membantu menurunkan berat badan, meningkatkan kontrol darah, dan mengurangi faktor risiko penyakit jantung. Meskipun tiram memiliki bejibun manfaat, tetapi juga dapat menimbulkannye hal yang tidak baik untuk kesehatan tubuh, apalagi dikonsumsi dalam keadaan mentah. Ngegares tiram mentah dapat menimbulkan risiko infeksi bakteri yang lebih besar. Infeksinye ntu dapat menyebabkannye gejala seperti diare, muntah, demam, hingga dapat menyebabkannye kematian. Maka dari ntu kite harus paham cara masaknye, biar ntu ganyeman jadi manfaat. 

Topic: food & beverages
M Bloc Space adalah sêbuah ruang publik kêkinian di kawasan Blok M nyang cukup diminatin bocah-bocah mudè. Banyak arèa mênarik di sono, mulè têmpat kongko, kulinèran, ampè ruang krèatip. Têmpatnyè stratègis karna dêkêt haltè amè stasiun. Buat kê têmpat êni bise ditêmpuh amè bêbêrapè carè, misalnyè naèk MRT amè TransJakarta. Kalo mao naèk MRT, êlu bisè naèk dari stasiun MRT manè ajè. Abis ntu êlu turun di stasiun Blok M BCA. Dari sono, êlu bisè jalan kaki ampè kê M Bloc Space. Kalo naèk TransJakarta, êlu bisè naèk dari haltè TransJakarta manè ajè, têrus pilih rutê akhir nyang ngarah kê Têrminal Blok M. Dari sono tinggal jalan ajè ampè kê M Bloc Space.

Topic: leisures
Waktu itu Springboks, tim persatuan Rugby Nasional Afrika Selatan, pegi ke Australia buat tur persatuan rugby enem minggu. Kejadian ini bikin orang-orang protes anti-apartheid gede-gedean di seluruh negeri. Ini juga jadi salah satu kerusuhan yang gede. Awal-awal pertandingan diganggu ama pengunjuk rasa yang banyak. Pas waktu pertandingan ketiga mau dimulai, 5 rebu orang yang pengen demo ngumpul di jalan-jalan Melbourne. Orang-orang itu kebanyakan anak-anak mahasiswa universitas. Sebelom pertandingan dimulai, orang-orang yang rusuh usaha banget buat ngeliat ke bawah tiang gawang. Ada polisi 650 orang, ada yang di atas kuda megang senjata pentungan, dateng di tempat itu. Jadinya, keadaan darurat selama sebulan itu diumumin di Queensland. Perusuh tadi ada 700 orang ditangkep.

Topic: sports
Awal tau tarian Saman tuh aye langsung seneng ngeliatnye. Karna seneng jadi sering tuh nontonin pememtasannye. Tari Saman tuh asalnye dari Suku Gayo nyang ada di Aceh, tarian ini si biasanye di tariin pas lagi ada acara-acara penting. Kalo lagi nari Tari Saman, biasanye tuh ade orang nyang bersenandung lake bahasa Gayo, senandungnye itu diambil dari syair-syair. Nama tarian ini tuh diambil dari salah satu ulama besar di Aceh nyang namanye Syekh Saman. Tarian Saman tuh salah satu media buat nyebarin pesen atau dakwah. Tarian ini tuh mencerminkan pendidikan, keagamaan, sopan santun, kepahlawanan, kekompakan, ama kebersamaan. Mangkanye, tarian ini tuh cocok buat dijadiin media dakwah karna isi syairnye mengandung hal-hal nyang penting.

Topic: culture & heritage
Cerita rakyat nyang menurut aye juga aneh tapi ada, namanya sangkuriang. Sangkuriang tuh nyeritain kalo ada anak nyang demen ama ibu kandungnya sendiri. Ceritanye tuh pas kecil kepisah, cuma si Nyaknya ini tuh mukanye kaga tua selalu muda, nah pas anaknye gede die balik lagi trus ketemu ibunya. Awalnya si Nyak kaga tau nih kalo laki-laki nyag suka ama dia tuh teryata anaknye, karna liat tanda dikepalanye baru dah tu sadar. Cuma die bingung gimana cara gagalin keinginan anaknya buat nikahin dia, soalnye udah ngomong jujur tapi kaga percaya juga. Akhirnye minta dibuatin perahu ama bendungam sebelom pagi dateng, nah akhirnya si anak gagal trus marah. Perahunya ditendang trus berubah jadi gunung nyang dikasih nama Tangkuban Perahu.

Topic: culture & heritage
Jika malas pergi ke gym, kite bisa berolahraga di rumah, misalnye nih ye dengan sit up atau yoga bermodalkannye ntu cuman matras. Untuk memvariasikannye gerakan olahraga, kagak ada salahnye untuk sedikit berinvestasi dengan membeli beberapa alat olahraga di rumah yang sederhana yang harganye relatif terjangkau dan kagak memakan banyak tempat. Bejibun orang malas berolahraga karena harus bolak-balik ke gym. Mungkin ada juga yang kurang percaya diri untuk mencoba alat fitness gym yang canggih, terkesan mengintimidasi, dan sulit penggunaannye. Sejumlah alat fitness sederhana yang bisa digunakan di rumah ini salah satu investasi yang baik untuk mulai berolahraga tanpa perlu ke luar rumah. Selain kegunaannya yang banyak, alat-alat ini bentuknya ringkas, penyimpanannye mudah, dan bisa kite bawa ke mane pun.

Topic: sports
Siapè di mari nyang gêgarêsnyè ngêrasè kurang kumplit kalo kagak makè sambêl? Salèh atu sambêl paporit nyang gampang dikêjènya adalah sambêl bawang. Sêlaèn ngêjènyè gampang, bahan-bahannyè jugè kagak ribêt. Pêrtamè, cabè mêrah, bawang mèrah, amè bawang putih dikumbah rêsik. Abis ntu, ulêk kêtigè bahan ntu ampè alus. Tambèhin jugè garêm, gulè, amè pênyêdêp sêsuè sêlèra. Panasin minyak sêcukpnyè. Kalo minyak udèh dirasè panas, cêmplungin sêmuè nyang udèh diulek tadi kê minyak panas. Tumis ampè matêng amè ngêluarin wangi. Baè-baè kêsimpatan. Sêlêsè, sambêl bawang siap disajiin barêng tahu, tèmpè, ikan asin, lalapan, sayur asêm, atau lauk kêdêmênanlu laènnyè. Dijamin sêdêp. Gampang, pan?

Topic: food & beverages
Ketika SD dulu untuk ujian akhir kesenian, kami diwajibkan menghafalkan lagu daerah wajib Manuk Dadali lantaran SD kami di Jawa Barat serta lagu daerah pilihan. Ketika itu saya menghafalkan Apuse dan Bungong Jeumpa tapi saya memilih yang terakhir untuk dinyanyikan di ujian akhir. Akhirnya Bungong Jeumpa lah yang tanpa sadar terkadang saya nyanyikan hingga kini. Bungong jeumpa, bungong jeumpa meugah di Acèh
Bungong teuleubèh, teuleubèh indah lagoë na
Putéh kunèng meujampu mirah
Keumang siulah cidah that rupa
Lam sina buleuën, lam sina buleuën angèn peuayôn
Rurôh meususôn, meususôn, nyang mala-mala
Mangat that mubèë meunyo tatém côm
Leupah that harôm si bungong jeumpa, dan sampai sekarang saya mengajarkan juga lagu tersebut ke anak-anak saya.

Topic: culture & heritage
Jogokaryan ntu name kampung di Jogja dimane ade masjid nyang fenomenal. Tiap bulan ramadhan, masjid Jogokariyan eni selalu  ngebagiin menu berbuka puasa  gratis sampe ribuan porsi per harinye, seru banget dah, Selaen masjidnye nyang kesohor , kampung eni juge cukup unik nyang gunain atribut ikonik di tiap rumah kaya ikon kabah buat warga nyang ude berhaji, ikon unta buat nyang ude berkorban, ikon koin buat nyang ude ngeluarin zakat ame banyak lainnye. Keunikan lainnye, masjid eni juge dikasi wifi lho. Masjid Jogokariyan punya ciri khas dalem dakwah keagamaan, kaya undangan gerakan sholat berjamaah, pengaturan keuangan nyang cukup bagus, terus masjid eni juge ngasi tempat aktifitas remaje desa, ame bagiin makanan buat berbuka puase ame takjil nyang dibagiin gratis tiap harinye di bulan ramadhan. Masjid Jogokariyan punya bejibun  program masjid mandiri nyang artinye semue nyang didapet dari umat bakal balik lagi ke umat.Makenye ntu masjid Jogokariyan punye rekening bank sendiri nyang bise dipake warga atawa masyarakat umum diluaran kampung juge nyang pengen ngeluarin sodakohnye.

Topic: religion
Dengan memiliki nilai agama yang baik, maka diharapkannye ntu hubungan suami-istri dan anggota keluarganye yang lain juga menjadi baik. Sehingga rumah tangganye ntu penuh dengan rasa tenang, cinta kasih, dan keberkahan (sakinah, mawaddah, warahmah). Hal ntu juga dijelaskannye ntu dalam sebuah hadits bahwa Rasulullah SAW bersabda: "biasanya wanita dinikahi karena empat hal: karena hartanya, keturunannya, kecantikannya, dan agamanya, maka pilihlah yang memiliki agama, tentu kamu akan beruntung." (HR. Bukhari). Maksudnye dalam memilih pasangan lihat keturunannye ntu adalah hendaknye memilih calon yang mempunyai keturunan atau keluarga yang baik, terhormat, dan memiliki sifat mulia. Hal ntu karena diharapkannye nantinye bisa mempunyai anak keturunan yang baik dan mulia juga. Hal ntu juga seperti sabda Rasulullah SAW bahwa ia berkata: "pilihlah tempat untuk (air mani) kalian, dan menikahlah dengan yang setara (sekufu), serta nikahkanlah pada mereka". (HR Ibnu Majah).

Topic: slice of life
Godaan idup di desa tuh dikit, tapi ya jadi pertimbangan kalo kite tinggal di desa, akses jalan tuh masih susah. Jadi enaknye si kudu punya kendaraan sendiri, kalo ga mao ga mao harus jalan kaki. Mangkanye orang di desa pada kuat-kuat banget jalan kaki, tapi orang kota mah leluar dikit maonye naek ojek online. Ya gitu salah satu nyang iduo di kota boros. Padahal kan kalo jalan kaki bisa menghemat pengeluaran. Kaga kebiasa banget dah orang kota ama jalan kaki, baru jalan dikit udeh ngeluh cape, kalo orang di desa mah udeh biasa tuh jalan berkilo-kilo ampe 1 jaman mah ada.

Topic: slice of life